Document ID: 31993R2046

KOMISSION ASETUS (ETY) N:o 2046/93,
annettu 27 päivänä heinäkuuta 1993,
yksityiskohtaisista säännöistä puuvillan tukijärjestelmän soveltamisesta annetun asetuksen (ETY) N:o 1201/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna asetuksella (ETY) N:o 4006/87(1),
ottaa huomioon puuvillan tukijärjestelmän yleisistä säännöistä 27 päivänä heinäkuuta 1981 annetun neuvoston asetuksen (ETY) N:o 2169/81(2) sellaisena kuin se on viimeksi muutettuna asetuksella (ETY) N:o 1554/93(3), ja erityisesti sen 11 artiklan,
sekä katsoo, että
komission asetuksen (ETY) N:o 1201/89(4), sellaisena kuin se on viimeksi muutettuna asetuksella (ETY) N:o 2328/92(5), 6 artiklassa säädetään tietyistä yksityiskohtaisista säännöistä, jotka koskevat Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen N:o 1964/87(6), sellaisena kuin se on viimeksi muutettuna asetuksella (ETY) N:o 1553/93(7), 2 artiklan 2 kohdassa säädettyä taattujen enimmäismäärien järjestelmää; tämän järjestelmän moitteettoman hallinnon vuoksi kyseiseen kohtaan on tehty tiettyjä tarkennuksia; samoin olisi tehtävä tiettyjä tarkennuksia myös asetuksen (ETY) N:o 1201/89 6 artiklaan, ja
tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1201/89 6 artiklan alkuun teksti seuraavasti:
"Kun asetuksen (ETY) N:o 1964/87 2 artiklan 2 kohdan kolmannessa alakohdassa tarkoitettu edellytys täyttyy, tuen vähennys kyseisenä markkinointivuotena on:"
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1993.

Labels: 17
5